
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1753 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Ομογενών Αλλοδαπών ΜΠΡΙΓΚΟΥ 

ΠΑΡΑΣΚΕΥΑ του ΞΕΝΑΚΗ κ.λπ. 1 

Πολιτογράφηση Αλλογενούς Αλλοδαπού ΡΙΖΚ ΑΜΠ- 

ΝΤΑΛΛΑ του ΜΠΑΧΙΖ. 2 

Ορισμός του χρόνου έναρξης λειτουργίας της Δ.Ο.Υ. 

Παλαμά Καρδίτσας. 3 

Ρύθμιση θεμάτων σχετικά με τη διαδικασία εξετάσε¬ 
ων μαθημάτων για αναγνώριση πτυχίων Ιατρικής 
και Οδοντιατρικής που χορηγούνται από ομοτα- 

γή Πανεπιστήμια του εξωτερικού. 4 

Καθορισμός αριθμού ατόμων που θα απασχοληθούν 
στον Οργανισμό Περίθαλψης Ασφαλισμένων του 
Δημοσίου (ΟΠΑΔ) με σύμβαση μίσθωσης έργου. 5 
Αναγνώριση Νοσοκομειακών Μονάδων για εκπαίδευ¬ 
ση ιατρών στους Υπερήχους. 6 

Κατάργηση του Παραρτήματος της Λέσχης της 
Δ/νσης Αστυν. Θεσ/νίκης στο Αστυν. Τμήμα Μενε- 

μένης (πρώην Αστυν. Τ μήμα Δενδροποτάμου) 7 

Παράταση χρόνου εκτέλεσης των προπαρασκευαστι¬ 
κών εργασιών για την κατάρτιση του κώδικα της 
νομοθεσίας για το Εθνικό Σύστημα Υγείας. 8 


Τροποποίηση - συμπλήρωση της υπ’ αριθμ. 
8095/7.7.2000 απόφασης του Γενικού Γραμματέα 
Περιφέρειας Πελοποννήσου «Ανώτατο όριο επι- 
τρεπομένων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδι¬ 
οικήσεις Περιφέρειας Πελ/σου». 9 

Καθιέρωση υπερωριακής εργασίας από Απρίλιο έως και 
Δεκέμβριο 2006 για τους υπαλλήλους των Νομαρχι¬ 
ακών Αυτοδιοικήσεων που ασχολούνται με τον ποι¬ 
οτικό και ποσοτικό έλεγχο των νωπών και μεταποιη¬ 
μένων γεωργικών προϊόντων φυτικής προέλευσης.. 10 


ΑΠΟΦΑΣΕΙ Σ 

(1 ) 

Πολιτογράφηση Ομογενών Αλλοδαπών ΜΠΡΙΓΚΟΥ 
ΠΑΡΑΣΚΕΥΑ του ΞΕΝΑΚΗ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 99057/21699/23.11.2006 απόφαση του 
Υφυπουργού Εσωτερικών, Δημ. Διοίκησης και Αποκέντρω¬ 
σης, γίνεται δεκτή η από 1.3.2006 αίτηση πολιτογράφησης 


30 Νοεμβρίου 2006 

του ομογενούς αλλοδαπού ΜΠΡΙΓΚΟΥ ΠΑΡΑΣΚΕΥΑ του 
ΞΕΝΑΚΗ, για την απόκτηση της Ελληνικής ιθαγένειας. 

Με την υπ’ αριθμ. Φ. 100014/24974/23.11.2006 απόφα¬ 
ση του Υφυπουργού Εσωτερικών, Δημόσιας Διοίκησης 
και Αποκέντρωσης, γίνεται δεκτή η από 5.1.2004 αίτηση 
πολιτογράφησης του ομογενούς αλλοδαπού ΤΡΙΑΝΤΑ- 
ΦΥΛΛΙΔΗ ΑΝΔΡΕΑ του ΧΡΗΣΤΟΥ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

( 2 ) 

Πολιτογράφηση Αλλογενούς Αλλοδαπού ΡΙΖΚ ΑΜΠ- 
ΝΤΑΛΛΑ του ΜΠΑΧΙΖ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ.44069/24912/23.11.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 14.2.2006 αίτηση πολι¬ 
τογράφησης του αλλογενούς αλλοδαπού ΡΙΖΚ ΑΜΠΝΤΑΛΛΑ 
του ΜΠΑΧΙΖ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. 1105116/905/0006Α (3) 

Ορισμός του χρόνου έναρξης λειτουργίας της Δ.Ο.Υ. 

Παλαμά Καρδίτσας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α'2), 
όπως τροποποιήθηκε με την παρ. 3 του άρθρου 19 του 
ν. 2443/1996 «Τροποποίηση και συμπλήρωση του Τελω¬ 
νειακού Κώδικα και άλλες διατάξεις» (Α' 265). 

β) Του άρθρου 24 παρ. 4 του ν. 3259/2004 «Περαίωση 
εκκρεμών φορολογικών υποθέσεων, ρύθμιση ληξιπρό¬ 
θεσμων χρεών και άλλες διατάξεις» (Α' 149). 

γ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2000 (Α' 98), «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά όργανα». 

2. Την υπ’ αριθμ. 1082242/1024/Α0006/14.10.2004 από¬ 
φασή μας «Καθορισμός των οργανικών θέσεων προ¬ 
σωπικού των Διαπεριφερειακών Ελεγκτικών Κέντρων 
(Δ.Ε.Κ) Αθηνών και Θεσσαλονίκης και των Δ.Ο.Υ. Αγίου 
Αθανασίου Θεσσαλονίκης και Παλαμά Καρδίτσας» (Β' 
1580). 

3. Το υπ’ αριθμ. 4011147/0047/ΝΤ/30.8.2006 έγγραφο 
του ΝΕΟ ΤΑΧΙ3-ΟΜΑΔΑ ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ 
ΕΡΓΟΥ της Γεν. Γραμματείας Πληροφοριακών Συστη¬ 
μάτων. 

4. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, την 4.12.2006, ως χρόνο έναρξης λειτουργίας 
της Δ.Ο.Υ. Παλαμά Ν. Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Φ.6/127023/Β3 (4) 

Ρύθμιση θεμάτων σχετικά με τη διαδικασία εξετάσεων 
μαθημάτων για αναγνώριση πτυχίων Ιατρικής και 
Οδοντιατρικής που χορηγούνται από ομοταγή Πα¬ 
νεπιστήμια του εξωτερικού. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1.1. Του ν. 3328/2005 «Διεπιστημονικός Οργανισμός 
Αναγνώρισης τίτλων Ακαδημαϊκών και Πληροφόρησης 
και άλλες διατάξεις» (Α' 80). 

1.2. Του άρθρου 5 του ν. 3027/2002 β «Ρύθμιση θεμάτων 
Σχολικών Κτιρίων Ανώτατης Εκπαίδευσης και άλλες 
διατάξεις» (Α' 152). 

1.3. Του άρθρου 5 παρ. 1 του ν. 3255/2004 «Ρυθμίσεις 
θεμάτων όλων των εκπαιδευτικών βαθμιδών» (Α' 138). 

1.4. Του άρθρου 20 παρ. 5 του ν. 3467/2006 «Επιλογή 
στελεχών πρωτοβάθμιας και δευτεροβάθμιας εκπαίδευ¬ 
σης, ρύθμιση θεμάτων διοίκησης της εκπαίδευσης και 
άλλες διατάξεις» (Α' 128). 

1.5. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Το υπ’ αριθμ. 33/20.10.2006 πρακτικό του Διοικητικού 
Συμβουλίου του Δ.Ο.Α.Τ.Α.Π. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Πρόγραμμα εξετάσεων - δικαίωμα συμμετοχής - 
δικαιολογητικά 

1. Οι εξετάσεις για την αναγνώριση πτυχίων Ιατρικής 
και Οδοντιατρικής είναι γραπτές και διενεργούνται δύο 
φορές το χρόνο σε εξεταστικά κέντρα που ορίζονται 
με απόφαση του Δ.Σ. του Δ.Ο.Α.Τ.Α.Π. Οι ημερομηνίες 
των εξετάσεων ορίζονται από το Δ.Σ. του Οργανισμού 
και δημοσιοποιούνται εγκαίρως από τον ίδιο. 


2. Ο υποψήφιος, προκειμένου να συμμετάσχει στις 
εξετάσεις για την αναγνώριση των πτυχίων Ιατρικής 
ή Οδοντιατρικής ανάλογα, υποχρεούται να υποβάλει 
στο Δ.Ο.Α.Τ.Α.Π.. (για μεν την Αθήνα Αγ. Κωνσταντίνου 
54, για δε τη Θεσσαλονίκη Διοικητήριο) τα εξής δικαι- 
ολογητικά: 

α) Αίτηση αναγνώρισης με πλήρη φάκελο, σύμφω¬ 
να με απόφαση του αρμοδίου Τμήματος του Δ.Σ. του 
Δ.Ο.Α.Τ.Α.Π., τουλάχιστον δύο μήνες προ της ημερομη¬ 
νίας διεξαγωγής των εξετάσεων. 

β) Δήλωση συμμετοχής εγκαίρως, όπως έχει οριστεί 
για κάθε εξεταστική περίοδο, και 

γ) Απόδειξη καταβολής παράβολου εξετάσεων. 

Άρθρο 2 

Τόπος - τρόπος εξέτασης - εξεταστικά κέντρα - 
κατανομή εξεταζομένων στις αίθουσες 

1. Οι εξετάσεις στα μαθήματα για την αναγνώριση των 
πτυχίων Ιατρικής και Οδοντιατρικής που χορηγούνται 
από ομοταγή Πανεπιστήμια του εξωτερικού, διεξάγονται 
σε εξεταστικά κέντρα και ανάλογα με την επάρκεια των 
απαιτούμενων αιθουσών, που ορίζονται με απόφαση του 
Δ.Σ. του Δ.Ο.Α.Τ.Α.Π., η οποία ανακοινώνεται μαζί με την 
ημερομηνία ορισμού των εξετάσεων κάθε εξεταστικής 
περιόδου. Εάν ο αριθμός των εξεταζομένων σε κάποιο 
εξεταστικό κέντρο είναι μεγάλος, μπορεί να ορισθεί ως 
εξεταστικό κέντρο και άλλο κτίριο που προσφέρεται 
για τις εξετάσεις. 

2. Η κατανομή των υποψηφίων κάθε εξεταστική πε¬ 
ρίοδο ανακοινώνεται από το Δ.Ο.Α.Τ.Α.Π. τουλάχιστον 
δέκα (10) ημέρες προ της ημερομηνίας των εξετάσεων 
και ταυτόχρονα αποστέλλονται οι σχετικοί πίνακες στα 
εξεταστικά κέντρα. Για την κατανομή αυτή δύναται να 
λαμβάνεται υπόψη ο τόπος μόνιμης κατοικίας του εξε- 
ταζομένου και ο αριθμός των εξεταζομένων που μπορεί 
να δεχθεί κάθε εξεταστικό κέντρο. 

3. Ο Δ.Ο.Α.Τ.Α.Π. με απόφασή του ορίζει: α) τους υπευ¬ 
θύνους των εξετάσεων για την παραλαβή των θεμάτων 
στα Τμήματα, φωτοαντιγράφησή τους και μεταφορά 
τους στις αίθουσες των εξετάσεων και παροχή των 
αναγκαίων διευκρινίσεων στους εξεταζόμενους β) τους 
υπευθύνους για την παραλαβή των γραπτών, τη συσκευ- 
ασία τους και την αποστολή τους στο Δ.Ο.Α.Τ.Α.Π. και 
γ) τους επιτηρητές των εξετάσεων. 

4. Οι υπεύθυνοι των εξεταστικών κέντρων με βάση τον 
αλφαβητικό ονομαστικό πίνακα των εξεταζομένων, τον 
οποίο έχει αποστείλει ο Δ.Ο.Α.Τ.Α.Π. σε κάθε εξεταστικό 
κέντρο, τηρώντας την αλφαβητική σειρά, καταρτίζουν 
ανά κτίριο και αίθουσα ονομαστικές καταστάσεις τις 
οποίες μια ημέρα πριν την έναρξη των εξετάσεων τις 
αναρτούν στην είσοδο του εξεταστικού κέντρου ση¬ 
μειώνοντας κατάλληλες ενδείξεις από τις οποίες κάθε 
εξεταζόμενος μπορεί να διαπιστώσει σε ποιο κτίριο και 
αίθουσα υπάρχει η προορισμένη γϊ αυτόν θέση. 

5. Κατά την είσοδο των εξεταζομένων στις αίθουσες 
γίνεται από τους επιτηρητές έλεγχος της ταυτότητάς 
τους. Η ταυτότητα των εξεταζομένων ελέγχεται με το 
δελτίο αστυνομικής ταυτότητάς τους ή άλλο επίσημο 
για την ταυτότητά τους έγγραφο που φέρει επικυρωμέ¬ 
νη φωτογραφία τους ή βεβαίωση ταυτοπροσωπίας από 
αρμόδια Αρχή (Δήμος κ.λ.π.) στις περιπτώσεις αλλαγής 
ονοματοδοσίας ή απόδοσης στην ελληνική ξενόγλωσ¬ 
σων ονομάτων. 

Άρθρο 3 

Φυλλάδια εξετάσεων 

Η επεξεργασία των θεμάτων από τους εξεταζόμενους 
γίνονται σε ομοιόμορφα τετράδια ή ηλεκτρονική σελί¬ 
δα, ανάλογα με τον τρόπο εξετάσεων, που χορηγού¬ 
νται με ευθύνη του Δ.Ο.Α.Τ.Α.Π. στους εξεταζομένους 
κατά μάθημα. Σε αυτά ο εξεταζόμενος αναγράφει το 
ΟΝΟΜΑΤΕΠΩΝΥΜΟ, ΠΑΤΡΩΝΥΜΟ, ΜΗΤΡΩΝΥΜΟ και τον 
αριθμό πρωτοκόλλου της αίτησης, που έχει υποβάλει 
στο Δ.Ο.Α.Τ.Α.Π. για την αναγνώριση του τίτλου. 

Άρθρο 4 

Διενέργεια των εξετάσεων 

1. Οι εξετάσεις διενεργούνται σε χρόνο και τόπο που 
θα καθορίζει με απόφασή του το Δ.Σ. του Δ.Ο.Α.Τ.Α.Π. 
Ειδικά για τη διεξαγωγή των εξετάσεων αναγνώρισης 
πτυχίων Ιατρικής της δεύτερης εξεταστικής περιόδου, 
που θα γίνει στην Αθήνα το Δεκέμβριο 2006, ανά μά¬ 
θημα ορίζονται οι ημερομηνίες: 

• Μάθημα Χειρουργική, 9.12.2006, ημέρα Σάββατο. 

• Μάθημα Παθολογία, 10.12.2006, ημέρα Κυριακή. 

• Μάθημα Γυναικολογία, 16.12.2006, ημέρα Σάββατο. 

• Μάθημα Παιδιατρική, 17.12.2006, ημέρα Κυριακή. 

• Μάθημα Ανατομία, 18.12.2006, ημέρα Δευτέρα. 

2. Τα θέματα είναι κοινά, αντιστοιχούν σε θέματα πτυ¬ 
χιακών εξετάσεων και επιλέγονται από αρμόδια επι¬ 
τροπή, σύμφωνα με τις διατάξεις του άρθρου 20 παρ. 
5 του ν. 3467/2006. Η βαθμολόγηση των γραπτών των 
υποψηφίων γίνεται ηλεκτρονικά και ελέγχεται από αρ¬ 
μόδια προς τούτο επιτροπή, η οποία είναι διαφορετική 
από εκείνη που επέλεξε τα θέματα των εξετάσεων. Οι εν 
λόγω επιτροπές ορίζονται από το Δ.Σ. του Δ.Ο.Α.Τ.Α.Π. 
Στην επιτροπή που θα επιλέξει τα θέματα των εξετά¬ 
σεων, όπως επίσης και σε εκείνη που θα διορθώσει τα 
γραπτά των υποψηφίων, συμμετέχει ο Πρόεδρος του 
Δ.Σ. του Δ.Ο.Α.Τ.Α.Π., ο Αντιπρόεδρος του Α' Τμήματος 
του Δ.Σ. του Οργανισμού και το μέλος του Δ.Σ. του 
οικείου κατά περίπτωση επιστημονικού κλάδου. 

3. Οι θεματοδότες που έχουν οριστεί για την επιλο¬ 
γή των θεμάτων προσέρχονται την ημέρα των εξετά¬ 
σεων του συγκεκριμένου μαθήματος στην έδρα του 
Δ.Ο.Α.Τ.Α.Π., προτείνουν θέματα παρουσία του Προ¬ 
έδρου του Διοικητικού Συμβουλίου του Οργανισμού, 
του Αντιπροέδρου του οικείου Τμήματος του Δ.Σ. του 
Οργανισμού και του μέλους του οικείου επιστημονικού 
κλάδου κατά περίπτωση. Η επιλογή των θεμάτων γίνεται 
με κλήρωση από την κατά μάθημα ήδη κοινοποιηθεί- 
σα τράπεζα ερωτήσεων. Παρουσία των θεματοδοτών 
και του αρμοδίου μέλους του επιστημονικού κλάδου 
Ιατρικών Επιστημών ή κλάδου Οδοντιατρικής κατά 
περίπτωση, κληρώνονται οι ερωτήσεις από την ενιαία 
δεξαμενή. Η Εξεταστική Επιτροπή διατηρεί το δικαίωμα 
της επεξεργασίας και βελτίωσης των ήδη κατατεθει- 
σών και κληρωθεισών ερωτήσεων, καθώς επίσης και 
το δικαίωμα αλλαγής της σειράς των απαντήσεων στις 
ερωτήσεις, που ήδη έχουν κοινοποιηθεί στο διαδίκτυο. 
Ειδικότερα τα θέματα αυτά περιλαμβάνουν ερωτήσεις 
πολλαπλής επιλογής με σημείωση, παράλληλα, της ορ¬ 
θής απάντησης και καταχωρίζονται αμέσως με συνεχό¬ 
μενη αρίθμηση, αποτελώντας το εξεταστικό τετράδιο 
του διαγωνιζομένου. Τα θέματα που κληρώνονται για 
τους υποψηφίους, και μετά την επεξεργασία τους από 
τους θεματοδότες, καταγράφονται σε ενιαίο κείμενο 


ή ηλεκτρονική σελίδα και αποστέλλονται με ΡΑΧ στα 
εξεταστικά κέντρα, όπου μετά την αναπαραγωγή τους 
διανέμονται στους εξεταζομένους. 

4. Οι εξετάσεις διενεργούνται μόνο στην Ελληνική 
γλώσσα. Ο υπεύθυνος κατά αίθουσα παραλαμβάνει τα 
θέματα και τα διανέμει στους εξεταζομένους. 

5. Οι θεματοδότες και το μέλος του Δ.Σ. του οικείου 
επιστημονικού κλάδου παραμένουν μία ώρα τουλάχι¬ 
στον μετά το χρόνο έναρξης των εξετάσεων, για να 
επιλύσουν τυχόν προβλήματα που θα προκόψουν. Το 
τελικό φύλλο των σωστών απαντήσεων αποστέλλεται 
στα εξεταστικά κέντρα, με σκοπό την ομοιογενή και 
αντικειμενική βαθμολόγηση. 

Άρθρο 5 

Τρόπος διεξαγωγής των εξετάσεων - 
διάρκεια εξέτασης 

1. Στους χώρους, όπου θα διενεργηθούν οι εξετάσεις, 
λαμβάνονται όλα τα κατάλληλα μέτρα για την αδιά¬ 
βλητη διεξαγωγή τους. Σε κάθε αίθουσα θα γίνεται 
ο έλεγχος της ταυτότητας όσων προσέρχονται στις 
εξετάσεις και θα σημειώνεται η παρουσία ή η απουσία 
κάθε υποψήφιου σε κάθε μάθημα, με βάση τις ονομα¬ 
στικές καταστάσεις που έχουν αποσταλεί. 

2. Οι επιτηρητές παραδίδουν στους εξεταζομένους 
ειδικό τετράδιο ή ηλεκτρονική σελίδα με τις ερωτή¬ 
σεις πολλαπλής επιλογής απαντήσεων για κάθε μάθη¬ 
μα. Το τετράδιο ή η ηλεκτρονική σελίδα με τις ερω¬ 
τήσεις αποτελεί γραπτό δοκίμιο του εξεταζομένου, 
από τη στιγμή που θα τεθούν σε αυτό οι κανονισμένες 
ακριβείς ενδείξεις των ατομικών στοιχείων του. Οι εν¬ 
δείξεις αυτές ελέγχονται από τους επιτηρητές. Κατά 
την παράδοση του γραπτού δοκιμίου οι εξεταζόμενοι 
υπογράφουν στην αντίστοιχη θέση του καταλόγου 
των εξεταζομένων. Με την παράδοση κάθε τετραδίου 
ή της ηλεκτρονικής σελίδας ο επιτηρητής, παρουσία 
του εξεταζομένου, σφραγίζει με ειδικό αυτοκόλλητο το 
όνομα του εξεταζομένου, σημειώνει με οριζόντια γραμμή 
το τέλος της ανάπτυξης των θεμάτων διαγράφοντας 
ή εποπτεύοντας, επίσης με τη μέριμνα και ευθύνη του 
εξεταζομένου, να μην υφίσταται οποιοδήποτε κενό στις 
θέσεις των απαντήσεων και θέτει σφραγίδα με ένδειξη 
«ΕΞΕΤΑΣΕΙΣ - Δ.Ο.Α.Τ.Α.Π.». 

3. Η διάρκεια των εξετάσεων ορίζεται σε 2 (δύο) ώρες 
και 30 (τριάντα) λεπτά. Σε κανένα υποψήφιο δεν επιτρέ¬ 
πεται η έξοδος από την αίθουσα, αν δεν έχει περάσει 
μία (1) τουλάχιστον ώρα από την έναρξη του χρόνου 
εξετάσεων του συγκεκριμένου μαθήματος. Κάθε υπο¬ 
ψήφιος που εγκαταλείπει την αίθουσα για οποιοδήποτε 
λόγο παραδίδει το γραπτό του και δεν έχει δικαίωμα 
να επανέλθει για τη συνέχιση της εξέτασης. 

4. Χρωματιστά μελάνια και οποιοδήποτε άλλο στοι¬ 
χείο αναγνώρισης στο γραπτό δοκίμιο αποκλείουν το 
γραπτό από την εξέταση. 

5. Μετά το τέλος της εξέτασης κάθε μαθήματος, τα 
γραπτά με τις απαντήσεις καταμετρούνται από τους 
επόπτες των αιθουσών, σημειώνοντας σε ειδικό έντυπο 
τη συμφωνία του αριθμού των γραπτών με τον αριθμό 
των εξετασθέντων και τον αριθμό των μη προσελθό- 
ντων για εξέταση και παραδίδονται στους υπεύθυνους 
για τη βαθμολόγησή τους ορισθέντες βαθμολογητές, 
με βάση τις ορθές απαντήσεις που αποστέλλονται 
με τηλεομοιοτυπία από την Επιτροπή Εξετάσεων του 

Δ.Ο.Α.Τ.Α.Π. Μετά την περάτωση της βαθμολογίας ο 
κατάλογος των επιτυχόντων αποστέλλεται άμεσα σε 
δύο αντίτυπα, ένα στο Δ.Ο.Α.Τ.Α.Π. για την ανακοίνωσή 
τους και ένα στο ΥΠ.Ε.Π.Θ. Στη συνέχεια ο πίνακας των 
αποτυχόντων γνωστοποιείται ηλεκτρονικά, ανακοινώ¬ 
νεται στο Γραφείο του Δ.Ο.Α.Τ.Α.Π. και κοινοποιείται 
στο ΥΠ.Ε.Π.Θ. 

Αρθρο 6 

Πειθαρχία διαγωνιζομένων 

Ο εξεταζόμενος που έχει μαζί του σημειώσεις σχετι¬ 
κά με το εξεταζόμενο μάθημα ή αντικείμενο άλλο από 
αυτά που επιτρέπονται ή αντιγράφει ή αποπειράται να 
αντιγράψει ή χρησιμοποιεί κάθε είδους μέσο υποκλο¬ 
πής ή αναγράφει πάνω στο γραπτό δοκίμιο απρεπείς 
εκφράσεις ή συνεργεί στην τέλεση τέτοιων πράξεων 
αποκλείεται εντελώς από τις εξετάσεις του συγκεκριμέ¬ 
νου μαθήματος ή για ορισμένες εξεταστικές περιόδους 
ανάλογα με τη σοβαρότητα του παραπτώματος, ύστερα 
από αιτιολογημένη απόφαση του Διοικητικού Συμβουλί¬ 
ου του Δ.Ο.Α.Τ.Α.Π., που λαμβάνεται μετά από προηγού¬ 
μενη απολογία του εξεταζόμενου. Σε κάθε περίπτωση 
δεν επιτρέπεται οι διαγωνιζόμενοι να φέρουν μαζί τους 
κινητά τηλέφωνα ή οποιοσδήποτε μορφής ηλεκτρονική 
συσκευή. Ο εξεταζόμενος που δολιεύεται με οποιοδή- 
ποτε τρόπο τις εξετάσεις ή εμποδίζει με ανυπακοή ή 
αταξία την ομαλή διεξαγωγή τους αποκλείεται από την 
παραπέρα εξέταση στο συγκεκριμένο μάθημα. 

Αρθρο 7 

Βαθμολόγηση γραπτών δοκιμίων υποψηφίων 

1. Κάθε γραπτό αξιολογείται με ηλεκτρονικά μέσα από 
δύο (2) ορισθέντες βαθμολογητές. Η αξιολόγηση των 
γραπτών απαντήσεων των υποψηφίων γίνεται με βάση 
τη μέθοδο των ερωτήσεων πολλαπλών επιλογών. Οι 
ερωτήσεις είναι εκατό (100) και ο χρόνος συμπλήρωσης 
υπολογίζεται σε ένα (1) λεπτό και τριάντα (30) δευτερό¬ 
λεπτα ανά ερώτηση. Κάθε ορθή απάντηση λαμβάνει μία 
(1) μονάδα και ως ελάχιστη βάση επιτυχίας ορίζονται 
οι πενήντα (50) μονάδες με άριστα τις εκατό (100). Ο 
αριθμός των προσφερομένων επιλογών ανά ερώτηση 
είναι πέντε, ενώ υπάρχει η επιπλέον δυνατότητα ο υπο¬ 
ψήφιος να απαντήσει «δε γνωρίζω - δεν απαντώ» (ΔΓ- 
ΔΑ), χωρίς θετική ή αρνητική συνέπεια. Από τις πέντε (5) 
προσφερόμενες επιλογές η ορθή απάντηση είναι μόνο 
μία. Για κάθε λανθασμένη απάντηση αφαιρείται το ένα 
τέταρτο (Ά) της μονάδας από την αντίστοιχη ερώτηση. 
Ερωτήσεις αναπάντητες δεν συνυπολογίζονται στην 
τελική βαθμολογία. Οφείλει, όμως, ο υποψήφιος να συ¬ 
μπληρώσει τη στήλη ΔΓ-ΔΑ. 

2. Οι βαθμολογητές των γραπτών δοκιμίων κατά μάθη¬ 
μα και τα ονομαστικά τους στοιχεία δεν δημοσιεύονται 
σε καμία περίπτωση. 

3. Μετά την ανακοίνωση των αποτελεσμάτων οι εξε- 
τασθέντες έχουν το δικαίωμα να ζητήσουν την επίδειξη 
του γραπτού τους από τα αρμόδια όργανα του Οργα¬ 
νισμού και την επαναβαθμολόγησή του, εάν προκόψει 
σφάλμα ή παράλειψη στην αρχική βαθμολόγηση, όπως 
ορίζεται με σχετική ανακοίνωση του Δ.Ο.Α.Τ.Α.Π., που 
επακολουθεί των εξετάσεων. Οι ερωτήσεις με τη σω¬ 
στή απάντηση ανακοινώνονται στην ιστοσελίδα του 
Δ.Ο.Α.Τ.Α.Π. 


Άρθρο 8 

Πληρωμή Παράβολου 

Για να καλυφθούν τα διάφορα έξοδα διεξαγωγής των 
εξετάσεων, ο κάθε εξεταζόμενος καταβάλλει παράβολο 
στο λογαριασμό του Δ.Ο.Α.Τ.Α.Π. (Τράπεζα Ελλάδος, 
αριθμ. λογαριασμού 26072595), που κοινοποιείται συγ¬ 
χρόνως με την κατάσταση κατανομής. Το ύψος του 
παράβολου θα οριστεί με κοινή Υπουργική απόφαση, 
σύμφωνα με τις διατάξεις του άρθρου 18 εδ. (γ) του ν. 
3328/2005. Ειδικά για τις εξετάσεις Δεκεμβρίου 2006 το 
ύψος του παράβολου παραμένει το ίδιο. 

Οι υποψήφιοι που διαθέτουν παράβολα για μαθή¬ 
ματα προηγουμένων εξεταστικών περιόδων, τα οποία 
δε χρησιμοποιήθηκαν λόγω μη συμμετοχή τους στις 
παρελθούσες εξεταστικές περιόδους, οφείλουν να τα 
επιστρέφουν στην Τράπεζα από την οποία εξεδόθησαν 
(Εμπορική, Πειραιώς), αφού προσκομίσουν βεβαίωση του 
Δ.Ο.Α.Τ.Α.Π. περί μη συμμετοχής τους σε προηγούμε¬ 
νες εξετάσεις, ούτως ώστε να εισπράξουν το ανάλογο 
χρηματικό ποσό. Στη συνέχεια, προκειμένου να συμμε- 
τάσχουν στις εξετάσεις του Δεκεμβρίου 2006, οφείλουν 
να προμηθευτούν παράβολο της Τραπέζης Ελλάδος, 
όπως προαναφέρεται. 

Η υπ’ αριθμ. Φ.6/65281/Β3/30.6.2006 υπουργική από¬ 
φαση (Β' 794), δεν ισχύει από τη δημοσίευση της πα- 
ρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. ΔΙα/30463 (5) 

Καθορισμός αριθμού ατόμων που θα απασχοληθούν 
στον Οργανισμό Περίθαλψης Ασφαλισμένων του Δη¬ 
μοσίου (ΟΠΑΔ) με σύμβαση μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του: 

Α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις. 

Β) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

Γ) του αρ. 21 παρ. 16 του ν. 2190/1994 (ΦΕΚ 28/Α/3.3.1994)» 
Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων Διοίκησης». 

Δ) του αρ. 2 του ν. 2768/1999 «Ρύθμιση συνταξιοδοτικών 
θεμάτων, σύσταση νομικού προσώπου δημοσίου δικαίου 
με τη επωνυμία «Οργανισμός Περίθαλψης Ασφαλισμέ¬ 
νων Δημοσίου (ΟΠΑΔ), σύσταση ανώνυμης εταιρείας 
με την επωνυμία Ανώνυμη εταιρεία Διαχείρισης Ειδικού 
Κεφαλαίου Τ.ΑΠ.-Ο.Τ.Ε. (ΕΔΕΚΤ-ΟΤΕ Α.Ε) και άλλες δι¬ 
ατάξεις (Α/273) όπως ισχύει. 

Ε) του π.δ/τος 52/8.3.2001 «Οργάνωση και λειτουργία 
του Οργανισμού Περίθαλψης Ασφαλισμένων του Δημο¬ 
σίου (ΟΠΑΔ) ΦΕΚ 41/Α/8.3.2001». 

ΣΤ) του αρ. 18 του ν. 3049/2002 (ΦΕΚ 212/Α/10.9.2002) 
«Αποκρατικοποίηση επιχειρήσεων του Δημοσίου και 
άλλες διατάξεις». 

2. Την υπ’ αριθμ. 30/28.11.2005 Π.Υ.Σ. (ΦΕΚ 294/ 
Α/2.12.2005) με την οποία παρατείνεται έως 31.12.2006 
η ισχύς της αρ. 55/11.11.1988 Π.Υ.Σ. (ΦΕΚ 252/Α) «Αναστολή 
διορισμών και προσλήψεων στο Δημόσιο τομέα». 

3. Το υπ’ αριθμ. 200/19.7.2006 πρακτικό του Δ.Σ. 
του Ο.Π.Α.Δ. που τροποποιήθηκε με το υπ’ αριθμ. 
206/19.10.2006 μετά το υπ’ αριθμ. 2/58596/0020/18.10.2006 
έγγραφο του Γ.Λ.Κ. 

4. Την υπ’ αριθμ. 21775/31.7.2006 γνωμοδότηση του Νο¬ 
μικού Συμβούλου του Ο.Π.Α.Δ. σύμφωνα με την οποία οι 
συμβάσεις μίσθωσης έργου που θα υπογραφούν με τους 
αναδόχους θα είναι γνήσιες συμβάσεις μίσθωσης έργων 
χωρίς να υποκρύπτουν εξαρτημένη εργασία. 

5. Την υπ’ αριθμ. ΔΙΠΠ/Φ.ΕΓΚΡ.8/484/19550/13.11.2006 
απόφαση τριμελούς επιτροπής του αρ. 2 παρ. 1 της 
αρ. 55/98 Π.Υ.Σ. «Περί ανάθεσης έργου σε (360) άτομα 
από τον Ο.Π.Α.Δ. σε Ελεγκτές γιατρούς, Οδοντιάτρους, 
Φαρμακοποιούς, Πανεπιστημιακής εκπαίδευσης προσω¬ 
πικού, Χειριστών Η/Υ, Εργατών και Οδηγών, για χρονικό 
διάστημα ενός (1) έτους. 

6. Την υπ’ αριθμ. ΔΙΔΚ/ΦΙ/2/6139/2004 ΦΕΚ 527/Β/) από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς ΔΔ& Αποκέντρωσης» 
όπως τροποποιήθηκε με την υπ’ αριθμ. 17398/13.9.2005 
(ΦΕΚ 1284/Β) όμοιά της. 

7. Το γεγονός ότι από την παρούσα απόφαση προκαλεί- 
ται δαπάνη συνολικού ποσού των 5.251.200 € συμπεριλαμ¬ 
βανομένων εργοδοτικών εισφορών ποσού 875.200 € 

8. Τις υφιστάμενες ανάγκες του Ο.Π.Α.Δ., αποφασί¬ 
ζουμε: 

Καθορίζουμε σε (120) τον αριθμό των ελεγκτών για¬ 
τρών, σε (40) τον αριθμό των Οδοντιάτρων, σε (23) τον 
αριθμό των Φαρμακοποιών, σε (25) τον αριθμό των θέ¬ 
σεων Πανεπιστημιακής ή Τεχνολογικής Εκπαίδευσης, σε 
(137) τον αριθμό των Χειριστών Η/Υ, σε (13) τον αριθμό 
των Εργατών, και σε δύο (2) θέσεις Οδηγών, στα οποία 
μπορεί να ανατεθεί από τον Ο.Π.Α.Δ. για ένα (1) έτος το 
έργο που περιγράφεται κατωτέρω: 

Το έργο συνίσταταί: 

1. Στην έκτακτη ανάγκη ολοκλήρωσης των διαδικα¬ 
σιών αντικατάστασης των μέχρι σήμερα χρησιμοποιη¬ 
μένων συνταγολογίων με τα νέα που έχει προμηθευτεί 
ο Ο.Π.Α.Δ. και φέρουν γραμμικό κωδικό (όαίΌοάθ) για 
καλύτερο έλεγχο των δαπανών. 

2. Στην ολοκλήρωση των διαδικασιών χορήγησης βι¬ 
βλιαρίων, στο προσωπικό των Α.Ε.Ι. και των μελών των 
οικογενειών τους που εντάχθησαν στην περίθαλψη του 
Ο.Π.Α.Δ. σύμφωνα με το ν. 3369/2005. 

3. Στην υποβοήθηση του έργου μεταφοράς των βιβλι¬ 
αρίων, συνταγολογίων ανά τις Υ.Π.Α.Δ. και 

4. Την θεώρηση των εντολών Υγειονομικής Περίθαλ¬ 
ψης των ασφαλισμένων του Ο.Π.Α.Δ. και τον έλεγχο των 
σχετικών δαπανών και την μηχανογραφική υποστήριξη 
των υπηρεσιών αυτών, σύμφωνα με την παρ. 4 του αρ. 
19 του π.δ./τος 52/01 που προστέθηκε με το αρ. 18 του 
ν. 3049/2002. 


Τα προσόντα που θα πρέπει να κατέχουν τα φυσικά 
πρόσωπα στα οποία θα ανατεθεί η εκτέλεση του έργου 
έχουν ως εξής: 

1. Οι γιατροί χωρίς ειδικότητα 

Πτυχίο Ιατρικής σχολής της ημεδαπής η ισότιμο της 
Αλλοδαπής 

2. Οι γιατροί με ειδικότητα 

Άδεια τίτλου αντίστοιχης Ιατρικής ειδικότητας από 
την αρμόδια Ελληνική αρχή 

3. Οι Πτυχιούχοι Πανεπιστημιακής ή Τεχνολογικής 
εκπαίδευσης 

Πτυχίο Πανεπιστημιακής σχολής της ημεδαπής η ισό¬ 
τιμο της αλλοδαπής 

4. Οι Φαρμακοποιοί 

Πτυχίο Φαρμακευτικής σχολής της ημεδαπής η ισό¬ 
τιμο της αλλοδαπής 

5. Οι Χειριστές Η/Υ 

Α) Πτυχίο χειριστών Ηλεκτρονικών Υπολογιστών η 
αντίστοιχο η συναφές πτυχίο Ενιαίου Πολυκλαδικού 
Λυκείου η Τεχνικού- Επαγγελματικού Λυκείου η Τεχνικής 
Επαγγελματικής σχολής Δευτεροβάθμιας εκπαίδευσης 
η Σχολής μαθητείας Ο.Α.Ε.Δ. του ν. 1346/1983 (ΦΕΚ 46/α) 
η άλλου ισότιμου τίτλου σχολικής μονάδας της ημεδα¬ 
πής η αλλοδαπής. 

Β) Απολυτήριο Λυκείου η εξαταξίου Γυμνασίου η ισό¬ 
τιμου σχολείου ανεξάρτητα από ειδικότητα και σχετική 
εμπειρία δύο (2) τουλάχιστον ετών στο Χειρισμό Η/Υ, 
η Πιστοποιητικό 103 η Πιστοποιητικό ΕΟϋΙ_ η Πιστο¬ 
ποιητικό ΜΟΥ8 η κάθε ισότιμο πτυχίο και αντίστοιχο 
πτυχίο ΙΕΚ. 

6. Οι εργάτες 

Απολυτήριο τίτλο υποχρεωτικής εκπαίδευσης (δηλ. 
απολυτήριο τριτάξιου γυμνασίου ή για υποψήφιους 
που έχουν αποφοιτήσει μέχρι και το 1980 απολυτήριο 
Δημοτικού σχολείου) ή ισοδύναμο απολυτήριο τίτλου 
κατώτερης τεχνικής σχολής του ν.δ. 580/1970. 

7. Οι οδηγοί 

Δίπλωμα επαγγελματικής κατάρτισης Ι.Ε.Κ. ειδικοτή¬ 
των (α) τεχνικού αυτοκινήτων οχημάτων ή (β) εκπαιδευτή 
υποψηφίων οδηγών αυτοκινήτων ή πτυχίο Α' ή Β' κύκλου 
σπουδών ΤΕΕ ειδικότητας Μηχανών και Συστημάτων 
αυτοκινήτου ή απολυτήριο τίτλου ενιαίου πολυκλαδικού 
Λυκείου τμήματος Μηχανικών αυτοκινήτων ή τεχνικής 
επαγγελματικής σχολής Δευτεροβάθμιας εκπαίδευσης 
ειδικότητας Μηχανών αυτοκινήτων ή σχολής μαθητεί¬ 
ας Ο.Α.Ε.Δ. ειδικότητας Μηχανοτεχνίτη αυτοκινήτου ή 
άλλο ισότιμο τίτλο σχολικής μονάδας της ημεδαπής ή 
αλλοδαπής, αντίστοιχης ή συναφούς ειδικότητας. 

Σε περίπτωση που δεν προσέλθουν υποψήφιοι με τα 
προσόντα της προηγούμενης παραγράφου επιτρέπε¬ 
ται η απασχόληση υποψηφίων με προσόν οποιοδήποτε 
απολυτήριο τίτλο σχολικής μονάδας Δευτεροβάθμιας 
εκπαίδευσης. Σε κάθε περίπτωση απαιτείται και επαγ¬ 
γελματική άδεια οδήγησης. 

Η συνολική δαπάνη που θα προκληθεί από την ανα- 
φερόμενη ανάθεση θα ανέλθει ετησίως στο ποσό των: 
4.367.000 €, πλέον εργοδοτικών εισφορών ποσού 875.200 €, 
ήτοι συνολικά στο ποσό των 5.251.200 €. 

Αναλυτικά: 



Ποσό 

Εργ. Εισφ. 

Γεν. Σύνολο 

Για τους Ελεγκτές Ιατρούς 120 X 13.000 € ετησίως 

1.560.000 € 

312.000 € 

1.872.000 € 

Για τους Ελεγκτές Οδοντιάτρους 40 X 13.000 € ετησίως 

520.000 € 

104.000 € 

624.000 € 

Για τους ελεγκτές Φαρμακοποιούς 23 X 13.000 € ετησίως 

299.000 € 

59.800 € 

358.800 € 

Για τους Πανεπ/κής ή Τεχνολ/κής Εκπαίδευσης 25 X 

13.000 € ετησίως 

325.000 € 

65.000 € 

390.000 € 

Για τους Χειριστές Η/Υ 137 X 11.000 € ετησίως 

1.507.000 € 

301.400 € 

1.808.400 € 

Γ ια τους Εργάτες 13 X 11.000 € ετησίως 

143.000 € 

28.600 € 

171.600 € 

Για τους Οδηγούς 2 X 11.000 € ετησίως 

22.000 € 

4.400 € 

26.4000 € 

360 άτομα 

4.376.000 € 

875.200 € 

5.251.200 € 


Η παραπάνω δαπάνη θα βαρύνει τον Προϋπολογισμό 
του Ο.Π.Α.Δ. που επιχορηγείται από τον Κρατικό Προ¬ 
ϋπολογισμό (ΚΑΕ 2325). 

Το ποσόν της αποζημίωσης θα καταβάλλεται τμη¬ 
ματικά ανά μήνα, ανάλογα με την πορεία εκτέλεσης 
του έργου και ύστερα από σχετική βεβαίωση καλής 
εκτέλεσης του Γενικού Διευθυντή του Ο.Π.Α.Δ. ή των 
Προϊσταμένων των Υ.Π.Α.Δ. 

Οι εν προκειμένω συμβάσεις μίσθωσης έργου εξαι¬ 
ρούνται από το σύστημα προσλήψεων που εφαρμόζεται 
στον Δημόσιο Τομέα (ν. 2190/1994), θα διέπεται από τις 
διατάξεις των αρ. 681 κ.ε. του Αστικού Κώδικα και θα 
καταρτιστεί σύμφωνα με τις διατάξεις του αρ. 6 του ν. 
2527/1997 και του ν. 3049/2002. 

Ως τόπος εκτέλεσης έργου ορίζεται η Κεντρική Υπη¬ 
ρεσία του Ο.Π.Α.Δ. και οι έδρες των Υ.Π.Α.Δ. ή όπου 
ορίσει το Δ.Σ. του Ο.Π.Α.Δ. με απόφασή του. 

Με την ίδια απόφαση θα γίνει επίσης και η κατανομή 
των αναδοχών. 

Οι ανάδοχοι έργου δεν δικαιούνται επιδόματα εορτών 
Χριστουγέννων και Πάσχα, καθώς και επιδόματος αδείας. 

Η απασχόληση των ανωτέρω σε έργα ή καθήκοντα 
ξένα με το έργο απαγορεύεται. 

Υπεύθυνος για την παρακολούθηση της καλής εκτέ¬ 
λεσης του έργου σύμφωνα με τους ειδικότερους όρους 
των σχετικών συμβάσεων ορίζεται ο Πρόεδρος του Δ.Σ. 
του Ο.Π.Α.Δ. με αναπληρωτή του, τον Γενικό Διευθυντή 
του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Γ. ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 


Αριθμ. Υ7α/ΓΠ οικ. 140862 (6) 

Αναγνώριση Νοσοκομειακών Μονάδων για εκπαίδευ¬ 
ση ιατρών στους Υπερήχους. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του π.δ. 228/2000 «Άδεια 
εκτέλεσης υπερηχογραφημάτων» (ΦΕΚ 197 Α'2000). 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Την υπ’ αριθμ. 1941/2.10.2006, γνωμοδότηση της Εκτε¬ 
λεστικής Επιτροπής του ΚΕ.Σ.Υ. 

4. Την υπ’ αριθμ. 30356/15.32006 (ΦΕΚ 311 Β') κοινή απόφαση 
του Πρωθυπουργού και του Υπουργού Υγείας και Κοινωνικής 
Αλληλεγγύης «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης» Αθανάσιο Γιαννόπουλο 
και Γεώργιο Κωνσταντόπουλου», αποφασίζουμε: 

Κυρώνουμε την υπ’ αριθμ. 1941/2.10.2006, γνωμοδότηση 
της Ε.Ε. του ΚΕΣΥ, με την οποία αναγνωρίζεται, ως κα¬ 
τάλληλο, για την εκπαίδευση των ειδικευμένων γιατρών 
στους υπερήχους: 

Το Ουρολογικό Τμήμα του Γενικού Νοσοκομείου Ιω- 
αννίνων «ΧΑΤΖΗΚΩΣΤΑ». 

Από τις διατάσεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2006 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθμ. 8026/32116/109-β (7) 

Κατάργηση του Παραρτήματος της Λέσχης της Δ/νσης 
Αστυν. Θεσ/νίκης στο Αστυν. Τμήμα Μενεμένης (πρώ¬ 
ην Αστυν. Τμήμα Δενδροποτάμου). 

Ο ΠΡΟΪΣΤΑΜΕΝΟΣ ΕΠΙΤΕΛΕΙΟΥ ΤΟΥ ΑΡΧΗΓΕΙΟΥ 
ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

α. Τις διατάξεις της παρ. 1 του άρθρου 21 του ν. 
1481/1984 «Οργανισμός Υπουργείου Δημόσιας Τάξης». 

β. Τις διατάξεις του άρθρου 90 του Κώδικα Νομοθε¬ 
σίας για την κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Φ.Ε.Κ. 98 Α'). 

γ. Την υπ’ αριθμ. 8000/8/2-ζ από 28.12.1987 απόφαση 
του Αρχηγού της Ελληνικής Αστυνομίας όπως τροπο¬ 
ποιήθηκε με την υπ’ αριθμ. 8026/2/4-β από 14.12.1994 
όμοια. 

δ. Την υπ’ αριθμ. 8026/2/10 από 5.9.2006 πρόταση του 
Αστυν. Τμήματος Μενεμένης. 

ε. Την υπ’ αριθμ. 7004/5/8-ιε από 17.10.2000 απόφα¬ 
ση του Αρχηγού Ελληνικής Αστυνομίας «Μεταβίβαση 
αρμοδιοτήτων του Αρχηγού Ελληνικής Αστυνομίας σε 
υφιστάμενα υπηρεσιακά όργανα», όπως τροποποιήθη¬ 
κε με την υπ’ αριθμ. 7004/5/8-μ από 1.8.2003 ομοία και 
αντικαταστάθηκε με την υπ’ αριθμ. 7004/5/8-με από 
14.10.2003 όμοια (ΦΕΚ 1558 Β'). 

στ. Την υπ’ αριθμ. 8026/32116/109-α από 15.11.2006 από¬ 
φασή μας. 

ζ. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Καταργούμε το Παράρτημα της Λέσχης της Δ/νσης 
Αστυν. Θεσ/νίκης στο Αστυν. Τμήμα Μενεμένης. 

2. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2006 

Ο Προϊστάμενος Επιτελείου 
ΕΥΣΤΡΑΤΙΟΣ ΚΥΡΙΑΚΑΚΗΣ 

-♦- 

Αριθμ. 2545 (8) 

Παράταση χρόνου εκτέλεσης των προπαρασκευαστι¬ 
κών εργασιών για την κατάρτιση του κώδικα της νο¬ 
μοθεσίας για το Εθνικό Σύστημα Υγείας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις της παρ. 4 του άρθρου 2 του ν. 
3133/2003 «Κεντρική Επιτροπή Κωδικοποίησης» (ΦΕΚ 
Α' 85). 

2. Τις διατάξεις των παραγράφων 1, 3 και 4 του άρ¬ 
θρου 20 του ν. 3226/2004 «Παροχή νομικής βοήθειας 
σε πολίτες χαμηλού εισοδήματος και άλλες διατάξεις» 
(ΦΕΚ Α' 24). 

3. Τις διατάξεις των άρθρων 72επ. του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ Α' 98). 

4. Την υπ’ αριθμ. 1128/14.6.2006 απόφαση του Γενικού 
Γραμματέα της Κυβερνήσεως (ΦΕΚ Β' 727), αποφασί¬ 
ζουμε: 

Εγκρίνουμε την από 23.11.2006 απόφαση της Κεντρικής 
Επιτροπής Κωδικοποίησης, που έχει ως εξής: 

«Η προθεσμία ολοκλήρωσης των προπαρασκευαστι¬ 
κών εργασιών για την κωδικοποίηση της νομοθεσίας για 
το Εθνικό Σύστημα Υγείας που έχει οριστεί με την από 
31.5.2006 απόφαση της Κεντρικής Επιτροπής Κωδικοποί¬ 
ησης, η οποία εγκρίθηκε με την υπ’ αριθμ. 1128/14.6.2006 
απόφαση του Γενικού Γραμματέα της Κυβερνήσεως 
(ΦΕΚ Β' 727), παρατείνεται έως τις 31.3.2007». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2006 

Ο Γ ενικός Γ ραμματέας 
ΑΡΓΥΡΙΟΣ ΚΑΡΡΑΣ 

-♦- 

Αριθμ. 19434 (9) 

Τροποποίηση - συμπλήρωση της υπ’ αριθμ. 8095/7.7.2000 
απόφασης του Γ ενικού Γ ραμματέα Περιφέρειας Πε- 
λοποννήσου «Ανώτατο όριο επιτρεπομένων ημερών 
κίνησης εκτός έδρας, υπαλλήλων υπηρετούντων 
στις Νομαρχιακές Αυτοδιοικήσεις Περιφέρειας Πελ/ 
σου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας κ.λ.π.». 

2. Τις διατάξεις του άρθρου 2 του ν. 2685/1999 «Κάλυψη 
δαπανών μετακινουμένων υπαλλήλων εντός και εκτός 
Επικράτειας». 

3. Την υπ’ αριθμ. 2/54865/20.7.1999 Εγκύκλιο του Υπουρ¬ 
γείου Οικονομικών «Κοινοποίηση ν. 2685/1999». 

4. Τις διατάξεις της παρ. 6 του άρθρου 25 του ν. 
2738/1999 «Συλλογικές διαπραγματεύσεις στη Δημόσια 
Διοίκηση κλπ». 

5. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

6. Την απόφασή μας 8095/7.7.2000 «Ανώτατο όριο επι- 
τρεπομένων ημερών κίνησης εκτός έδρας, υπαλλήλων 
υπηρετούντων στις Νομαρχιακές Αυτοδιοικήσεις Περι¬ 
φέρειας Πελ/σου» όπως τροποποιήθηκε και συμπληρώ¬ 
θηκε μεταγενέστερα. 

7. Την ανάγκη συμπλήρωσης και τροποποίησης της ως 
απόφασής μας μετά από αιτήματα των Ν.Α. Αργολίδας, 
Κορινθίας και Μεσσηνίας λόγω διορισμού υπαλλήλων 
νέων ειδικοτήτων, που δεν είχαν συμπεριληφθεί σ’ αυτή 
και αύξηση ημερών σε άλλους, λόγω αυξημένων ανα¬ 
γκών των υπηρεσιών τους. 

8. Το γεγονός ότι από την απόφαση αυτή προκαλείται 
δαπάνη που θα αντιμετωπισθεί από τους προϋπολογι¬ 
σμούς των Ν.Α. Αργολίδας, Κορινθίας & Μεσσηνίας,το 
ύψος της οποίας ανέρχεται στο ποσό των 28.500,00€ 
ετησίως, αποφασίζουμε: 

Τροποποιούμε - συμπληρώνουμε την υπ’ αριθμ. 
8095/7.7.2000 απόφασή μας (ΦΕΚ 947/2000 Β'), όπως 
αυτή έχει τροποποιηθεί και συμπληρωθεί μεταγενέστε¬ 
ρα, που αφορά το ανώτατο όριο επιτρεπομένων ημερών 
κίνησης εκτός έδρας, υπαλλήλων υπηρετούντων στις 
Ν.Α. Αργολίδας, Κορινθίας και Μεσσηνίας ως εξής: 

Α' ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΡΓΟΛΙΔΑΣ 

1. Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

- Υπάλληλοι κλάδου ΤΕ Διοικητικού Λογιστικού, Ημέ¬ 
ρες 120 

- Υπάλληλοι κλάδου ΔΕ Διοικητικών Γραμματέων, 
Ημέρες 120 

2. ΥΠΑΛΛΗΛΟΙ ΑΛΛΩΝ ΥΠΗΡΕΣΙΩΝ 

- Υπάλληλοι ΠΕ Δασολόγων, Ημέρες 120 

- Υπάλληλοι ΤΕ Εργοδηγών, Ημέρες 120 

- Υπάλληλοι ΤΕ Νοσηλευτών, Ημέρες 50 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β' ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΚΟΡΙΝΘΙΑΣ 

Δ/ΝΣΗ ΚΤΕΟ 

- Υπάλληλοι κλάδου ΠΕ Μηχανικών, Ημέρες 50 

- Υπάλληλοι κλάδου ΤΕ Μηχανικών, Ημέρες 50 

- Υπάλληλοι κλάδου ΤΕ Εργοδηγών, Ημέρες 30 

- Υπάλληλοι κλάδου ΔΕ Τεχνικών, Ημέρες 30 

Γ' ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΜΕΣΣΗΝΙΑΣ 

Δ/ΝΣΗ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

- Υπάλληλοι κλάδου ΠΕ Μηχανικών, Ημέρες 120 

- Υπάλληλοι κλάδου ΤΕ Μηχανικών, Ημέρες 120 

- Υπάλληλοι κλάδου ΔΕ Τεχνικών, Ημέρες 120 

- Υπάλληλοι κλάδου ΠΕ Πληροφορικής, Ημέρες 40 

- Υπάλληλοι κλάδου ΠΕ Διοικητικού Οικονομικού, Ημέ¬ 
ρες 40 

- Υπάλληλοι κλάδου ΤΕ Ραδιοτηλεγραφητών, Ημέρες 
40 

- Υπάλληλοι κλάδου ΔΕ Διοικητικού Λογιστικού, Ημέ¬ 
ρες 30 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 21 Νοεμβρίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 6085 (10) 

Καθιέρωση υπερωριακής εργασίας από Απρίλιο έως και 
Δεκέμβριο 2006 για τους υπαλλήλους των Νομαρχια¬ 
κών Αυτοδιοικήσεων που ασχολούνται με τον ποιοτι¬ 
κό και ποσοτικό έλεγχο των νωπών και μεταποιημέ¬ 
νων γεωργικών προϊόντων φυτικής προέλευσης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

α) Τις διατάξεις του άρθρου 16 του ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.ΠΔ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 


β) Τις διατάξεις του άρθρου 25 παρ. 7 του ν. 2738/1999 για 
την διαπίστωση της ανάγκης για υπερωριακή εργασία. 

γ) Την ανάγκη καθιέρωσης υπερωριακής εργασίας 
γεωπόνων, υπαλλήλων των Δ/νσεων Γεωργίας των Νο¬ 
μαρχιακών Αυτοδιοικήσεων, απασχολούμενων με τον 
ποιοτικό και ποσοτικό έλεγχο κατά το διάστημα από 
Απρίλιο έως και Δεκέμβριο του έτους 2006. 

δ) Το υπ’ αριθμ. 265139/4.5.2006 έγγραφο του Γενικού 
Γ ραμματέα του Υπουργείου Γ εωργίας με τους αντίστοι¬ 
χους πίνακες κατανομών. 

ε) Την υπ’ αριθμ. 3467/7.4.2004 απόφαση του Νομάρχη 
Ανατολικής Αττικής, αποφασίζουμε: 

Κρίνουμε απαραίτητη την καθιέρωση υπερωριακής 
εργασίας για την κάλυψη εξαιρετικών ή απρόβλεπτων ή 
έκτακτων αναγκών για τους υπηρετούντες υπαλλήλους 
της Δ/νσης Γ εωργίας της Νομαρχιακής Αυτοδιοίκησης 
Ανατ. Αττικής, σύνολο 2, που θα ασχοληθούν με τον 
ποιοτικό και ποσοτικό έλεγχο εισαγομένων εξαγομένων, 
αποσυρόμενων ή διακινουμένων στις χώρες της Ευρω¬ 
παϊκής Ένωσης γεωργικών προϊόντων νωπών και με¬ 
ταποιημένων ή προοριζομένων για μεταποίηση, νωπών 
γεωργικών προϊόντων, στην ενίσχυση των ελεγκτικών 
μηχανισμών,στην οργάνωση ελέγχων στην εσωτερι¬ 
κή αγορά και στην σωστή λειτουργία των Α' βάθμιων 
Επιτροπών Επιβολής Κυρώσεων, σύνολο ωρών μέχρι 
330, συνολικής δαπάνης μέχρι 2259 ευρώ, σε βάρος 
των πιστώσεων του προϋπολογισμού του Κ.Τ.Γ.Κ. και 
Δασών Φ.110ΚΑΕ2271. 

Με απόφαση των Διευθύνσεων Γ εωργίας σε συνερ¬ 
γασία με τους επόπτες ποιοτικού ελέγχου, θα ορισθούν 
οι υπάλληλοι και η κατανομή των εγκεκριμένων ωρών 
υπερωριακής εργασίας ανά μήνα για τον καθένα από 
Απρίλιο έως Δεκέμβριο του 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 23 Μάίου 2006 

Με εντολή Νομάρχη 
Ο Γ ενικός Γ ραμματέας 
ΔΗΜ. ΖΕΓΓΙΝΗΣ 

